Lěšćina

Lěšćina (Corylus) jo rod z pódswójźby lěskowych rostlinow (Coryloideae) znutśika swójźby brjazowych rostlinow (Betulaceae). 

Pó někotarych žrědłach se lěskowe rostliny ako swójska swójźba (Corylaceae) wobglědaju.

 Wopis 
Družyny su list chytajuce bomy abo wjelike kerki. Wóni su jadnodomne rostliny.

Wutšobojte łopjena su zubate a mócnje žyłkate.

 Kwiśonki 
Muske kwiśonki stoje w šwižnych wisecych mickach. Wóni prošk hyšći pśed zazeleninim lista rozšyrjuju. Žeńske kwiśonki wutwórje małke, zelene promjenja, z kótarychž pózdźej lěsne wórješki nastanu.

 Rozšyrjenje 
Rostliny su w měrnych regionach pódpołnocneje hemisfery rozšyrjone.

 Systematika 
Znutśika swójźby brjazowych rostlinow (Betulaceae) se rod do pódswójźby lěskowych rostlinow (Coryloideae) zarědujo. Fylogenetiske pśepytowanja staja rod ako sotšojsku kladu k wuškownym tśi rodam pódswójźby.Z.D. Chen, S.R. Manchester & H.Y. Sun: Phylogeny and evolution of the Betulaceae as inferred from DNA sequences, morphology, and palaeobotany. In: American Journal of Botany, Band 86, 1999. Seiten 1168-1181.

Kladogram pó 

Pó kuždem awtorje se znutśika roda Corylus mjaz źaseś a 25 družynami rozeznawaju. Aktualne wobźěłanja rozeznawaju slědujuce družyny:
 Ameriska lěšćina (Corylus americana Walter)
 Wšedna lěšćina (Corylus avellana L.)
 Corylus avellana var. avellana
 Corylus avellana var. pontica (K.Koch) H.J.P.Winkl.
 Chinska lěšćina (Corylus chinensis Franch.)
 Corylus colchica Albov
 Bomowa lěšćina (Corylus colurna L.)
 Corylus × colurnoides C.K.Schneid.
 Šnapacowa lěšćina (Corylus cornuta Marshall)
 Corylus cornuta subsp. californica (A.DC.) A.E.Murray
 Corylus cornuta subsp. cornuta</span>
 Corylus fargesii (Franch.) C.K.Schneid.
 Corylus ferox Wall.
 Corylus ferox var. ferox
 Corylus ferox var. tibetica (Batalin) Franch.
 Mongolska lěšćina (Corylus heterophylla Fisch. ex Trautv.)
 Corylus heterophylla var. heterophylla
 Corylus heterophylla var. sutchuenensis Franch.
 Corylus jacquemontii Decne.
 Corylus maxima Mill.
 Corylus potaninii Bobrov
 Japańska lěšćina (Corylus sieboldiana Blume)
 Corylus sieboldiana var. mandshurica (Maxim.) C.K.Schneid.
 Corylus sieboldiana var. sieboldiana
 Corylus wangii Hu
 Corylus wulingensis Q.X.Liu & C.M.Zhang
 Corylus yunnanensis (Franch.) A.Camus

Pó kuždem měnjenju awtora se wót Corylus avellana cesto družyny Corylus maxima Mill. (Lambertshasel), Corylus pontica K.Koch a Corylus colchica Albov wótźěluju. Mimo togo se pó kuždem awtorje družyna Corylus californica (A. DC.) A. Heller ako warietu wót Corylus cornuta licy. Rowno tak se cesto k Corylus heterophylla stajonej var. sutchuenensis Franch. a var. yunnanensis Franch. wót někotarych awtorow ako samostatnej družynje wóźe. Teke zwadny rang wobsejźi Corylus papyracea.Veli Erdogan und Shawn A. Mehlenbacher: Phylogenetic Relationships of Corylus Species (Betulaceae) Based on Nuclear Ribosomal DNA ITS Region and Chloroplast matK Gene Sequences. In: Systematic Botany, Band 25, Heft 4, Oktober–Dezember 2000. Seiten 727–737.

 Nožki 
<ref name=PlantList> 

 Žrědło 
 Botanica, Bäume und Sträucher, Über 2000 Pflanzenporträts, ISBN 978-3-8331-4467-7, bok 279 

Kategorija:Lěskowe rostliny